A **comarca do Salnés** é unha comarca galega situada na provincia de Pontevedra e a súa capital é Vilagarcía de Arousa, á cal pertencen os concellos de Cambados, O Grove, A Illa de Arousa, Meaño, Meis, Ribadumia, Sanxenxo, Vilagarcía de Arousa e Vilanova de Arousa.

Constitúe un dos máis importantes enclaves turísticos de Galiza. Está comprendido entre a ría de Arousa polo norte e a ría de Pontevedra polo sur, formando parte das denominadas Rías Baixas.

Recibe este nome polas antigas salinas que existían na desembocadura do río Umia. No *Parochiale suevorum* do século VI faise mención á Comarca Saliniense. Fontes históricas apuntan á existencia de conflitos relacionados coas salinas localizadas en diferentes puntos da comarca, concretamente nas freguesías de Nogueira, Vilalonga, Noalla e Dena, actualmente pertencentes aos concellos de Meis, Sanxenxo e Meaño.

Descrición
----------

     PSdeG
     PPdeG
     PPdeG
     Independentes Ribadumia
A comarca do Salnés ten unha poboación de 109.570 habitantes, que se reparten nunha extensión de 275,08 km². A media anual de temperatura máxima é de 20 °C e a temperatura mínima de 5 °C.

Vilagarcía é o seu principal núcleo de poboación e económico, se ben toda a súa costa presenta un elevado dinamismo económico e demográfico con importantes núcleos como Cambados, O Grove, Portonovo e Sanxenxo, que duplican a súa poboación durante os meses de verán.

Desde o punto de vista topográfico, o amplo e fértil val do *río Umia* ocupa boa parte da comarca, delimitada por unha serie de rebordes montañosos de suaves pendentes e escasa altitude, entre os que destacan o monte Xiabre ó norte e os montes de Castrove no sueste, que constitúen excelentes miradoiros. Aínda que as especies arbóreas autóctonas desapareceron en gran medida, a repoboación forestal ten cubertos estes montes case na súa totalidade con piñeiros e eucaliptos. As carballeiras, castiñeiros, amieiros, bidueiros e outros aparecen moi illados nos vales das terras baixas, entre as terras de labranza, viñedos e prados. O val do Salnés ten a forma dun triángulo co vértice na vila de Caldas de Reis e a base nunha liña que iría de Carril á Lanzada. Nesta base asentan os centros de poboación máis importantes: Vilagarcía de Arousa, Cambados, O Grove e Sanxenxo, que están comunicados por unha rede de estradas.

Este Val do Salnés caracterízase por ter un relevo suave derivado do seu proceso de formación, no que o seu principal axente foi a acción erosionada do río Umia.

A súa costa é baixa e areosa, de apacibles e resgardadas praias, relacionadas na súa maioría con complexos dunares de grande desenvolvemento coma os da Lanzada.

Tamén se abren extensas enseadas que polas súas condicións de abrigo favoreceron a localización de varios portos.

Outro risco da paisaxe costeiro é a presenza de numerosas illas: A Illa, A Toxa, Cortegada e outras de menor extensión.

A Comarca é berce de numerosos persoeiros entre os que cabe mencionar a Valle-Inclán, Francisco Asorey, Ramón Cabanillas, ou os irmáns Camba.

A importante actividade pesqueira, industrial e turística constitúen os piares da súa economía, ó que haberá que engadi-la súa riqueza agrícola, que acada o seu máximo expoñente no cultivo da vide, da que se elabora o prestixioso e afamado viño albariño baixo a Denominación de Orixe Rías Baixas.

Ademais da vide, tamén son importantes os cultivos en invernadoiro de flores e produtos hortícolas, que contan cunha lonxa en Ribadumia. 
Desde o punto de vista turístico, O Salnés é un dos lugares máis frecuentados polos turistas estivais de dentro e fóra de Galiza. As paisaxes, as praias, os monumentos, os viños e mariscos, o clima... son aspectos moi característicos e importantes nesta comarca.

Concellos do Salnés
-------------------


| Padrón municipal 2020 | 109.570 habitantes |
| --- | --- |
| Menores de 15 anos | 14.954 (13,65 %) |
| Entre 16 e 64 anos | 70.100 (63,98 %) |
| Maiores de 65 anos | 24.516 (22,37 %) |


O Salnés| Concello | Poboación | Extensión(km²) | Imaxe da comarca |
| --- | --- | --- | --- |
| Vilagarcía de Arousa | 37.565 | 44,24 |  |
| Sanxenxo | 17.414 | 45,08 |
| Cambados | 13.721 | 23,44 |
| O Grove | 10.518 | 21,89 |
| Vilanova de Arousa | 10.239 | 33,65 |
| Meaño | 4.754 | 27,77 |
| Ribadumia | 5.105 | 19,71 |
| A Illa de Arousa | 4.932 | 6,91 |
| Meis | 4.988 | 52,39 |
| **O Salnés** | **109.570** | **275,08** |

Galería de imaxes
-----------------

*Artigo principal**:* Galería de imaxes da comarca do Salnés.
* Localización da comarca.Localización da comarca.

Notas
-----

1. ↑  "San Lourenzo de Nogueira berce do nome da comarca do Salnés". *Meis: Caderno de Bitácula*. Arquivado dende o orixinal o 19 de xullo de 2016. Consultado o 10 de xullo de 2018.
2. 1 2  "IGE - Información comarcal". *www.ige.eu*. Arquivado dende o orixinal o 07 de maio de 2021. Consultado o 2021-05-07.
3. ↑  Bosque Maurel, Vilá Valentí, Joaquín, Juan (1989). *Geografía de España, Volumen 4*. Planeta. ISBN 84-320-8383-6.
4. ↑  "IGE. Táboas". *www.ige.eu*. Arquivado dende o orixinal o 10 de maio de 2021. Consultado o 2021-05-07.
5. ↑  "IGE. Táboas". *www.ige.eu*. Arquivado dende o orixinal o 20 de xaneiro de 2022. Consultado o 2021-05-07.

Véxase tamén
------------

### Ligazóns externas

* Sociedade para o Desenvolvemento Comarcal

| * v
* c
* e
Concellos da comarca do Salnés |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|     | 
CambadosCambados
 | 
O GroveO Grove
 | 
A Illa de ArousaA Illa de Arousa
 | 
MeañoMeaño
 | 
MeisMeis
 | 
RibadumiaRibadumia
 | 
SanxenxoSanxenxo
 | 
Vilagarcía de ArousaVilagarcía de Arousa
 | 
Vilanova de ArousaVilanova de Arousa
 |

 | Comarca do Salnés |

| * v
* c
* e
Galicia Galicia  ·  Comarcas de Galicia |
| --- |
| A Coruña | 
* Arzúa
* Barbanza
* A Barcala
* Bergantiños
* Betanzos
* A Coruña
* O Eume
* Ferrol
* Fisterra
* Muros
* Noia
* Ordes
* Ortegal
* Santiago
* O Sar
* A Terra de Melide
* A Terra de Soneira
* O Xallas

 |
| Lugo | 
* Os Ancares
* Chantada
* A Fonsagrada
* Lugo
* A Mariña Central
* A Mariña Occidental
* A Mariña Oriental
* Meira
* Quiroga
* Sarria
* A Terra Chá
* A Terra de Lemos
* A Ulloa

 |
| Ourense | 
* Allariz - Maceda
* A Baixa Limia
* O Carballiño
* A Limia
* Ourense
* O Ribeiro
* A Terra de Caldelas
* A Terra de Celanova
* A Terra de Trives
* Valdeorras
* Verín
* Viana

 |
| Pontevedra | 
* O Baixo Miño
* Caldas
* O Condado
* Deza
* O Morrazo
* A Paradanta
* Pontevedra
* O Salnés
* Tabeirós - Terra de Montes
* Vigo

 |
| Naturais | 
* As Frieiras
* Mariña de Lugo
* Terra de Montes
* Val da Louriña
* Val Miñor

 |

|  |  |
| --- | --- |
| Control de autoridades | 
* Wd: Q1078840
* WorldCat
* VIAF: 316429379

 |